CELEX: 31982L0475
Language: sl
Date: 1982-06-23 00:00:00
Title: Direktiva Komisije z dne 23. junija 1982 o določitvi kategorij za sestavine, ki se lahko uporabljajo za označevanje krmnih mešanic za hišne živali

Pomembno pravno obvestilo

|

31982L0475

Uradni list L 213 , 21/07/1982 str. 0027 - 0028 finska posebna izdaja: poglavje 3 zvezek 15 str. 0105  španska posebna izdaja: poglavje 03 zvezek 25 str. 0318  švedska posebna izdaja: poglavje 3 zvezek 15 str. 0105  portugalska posebna izdaja poglavje 03 zvezek 25 str. 0318 

		Direktiva Komisijez dne 23. junija 1982o določitvi kategorij za sestavine, ki se lahko uporabljajo za označevanje krmnih mešanic za hišne živali(82/475/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 79/373/EGS z dne 2. aprila 1979 o trženju krmnih mešanic [1], kakor je bila nazadnje spremenjene z Direktivo Komisije 80/695/EGS [2], in zlasti člena 10(b) Direktive,ker zgoraj navedena direktiva določa, da lahko države članice zahtevajo ali dopuščajo deklaracijo sestavin, uporabljenih pri proizvodnji krmnih mešanic; ker do sprejetja predpisov Skupnosti države članice lahko dopustijo, da se deklaracija sestavin zamenja z deklaracijo kategorij, ki vključujejo več sestavin;ker nacionalna zakonodaja nekaterih držav članic dovoljuje združevanje sestavin v različne kategorije; ker naj bi bili zato določeni enaki predpisi o etiketiranju, da bi olajšali trgovino med državami članicami;ker naj bi ti predpisi veljali samo za krmne mešanice za hišne živali;ker morajo predpisi v zvezi z označevanjem krmnih mešanic predvsem zagotoviti ustrezne informacije za uporabnike izdelkov;ker je lahko kategorija navedena samo, kjer je sestavina oziroma so sestavine zajete z opredelitvijo obravnavane kategorije;ker naj bi bil po analogiji s predpisi, določenimi za deklaracijo sestavin, naveden seznam, odvisno od predpisov držav članic, bodisi z navedbo količine vsake prisotne kategorije ali v padajočem zaporedju njihovega razmerja po teži v krmni mešanici;ker ni mogoče določiti kategorij, ki bi zajemale vse sestavine krmnih mešanic; ker mora zato proizvajalec poleg ostalega navesti sestavine, ki ne spadajo v nobeno od kategorij, navedenih v Prilogi;ker so ukrepi, določeni s to direktivo, skladni z mnenjem Stalnega odbora za krmo,SPREJELA NASLEDNJO DIREKTIVO:Člen 1Kjer skladno s členom 5(7) Direktive 79/373/EGS nacionalni predpisi držav članic določajo, da se navedba sestavin lahko zamenja z navedbo kategorij, ki vsebujejo več sestavin, so lahko na embalaži, posodi ali nalepki krmnih mešanic za hišne živali navedene samo kategorije, naštete v Prilogi k tej direktivi.Člen 2Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1985. O tem takoj obvestijo Komisijo.Člen 3Ta direktiva je naslovljena na države članice.V Bruslju, 23. junija 1982Za KomisijoPoul DalsagerČlan Komisije[1] UL L 86, 6.4.1979, str. 30.[2] UL L 188, 22.7.1980, str. 23.--------------------------------------------------PRILOGAKategorije sestavin, ki so lahko navedene namesto posameznih sestavinOpis kategorije | Definicija |1.Meso in živalski stranski proizvodi | Vsi mesnati deli zaklanih toplokrvnih kopenskih živali, sveži ali konzervirani z ustreznim postopkom, ter vsi izdelki in stranski proizvodi predelave trupa ali delov trupa toplokrvnih kopenskih živali |2.Mleko in mlečni stranski proizvodi | Vsi mlečni izdelki, sveži ali konzervirani z ustreznim postopkom, in stranski proizvodi njihove predelave |3.Jajca in jajčni stranski proizvodi | Vsi jajčni izdelki, sveži ali konzervirani z ustreznim postopkom, in stranski proizvodi njihove predelave |4.Olje in mast | Vse vrste živalskega in rastlinskega olja in masti |5.Kvas | Vse vrste kvasa, katerih celice so bile ubite in posušene |6.Ribe in ribji stranski proizvodi | Ribe ali deli rib, sveži ali konzervirani z ustreznim postopkom, in stranski proizvodi njihove predelave |7.Žito | Vse vrste žita, ne glede na njihovo obliko, ali izdelki iz moknatega zrna |8.Zelenjava | Vse vrste zelenjave in stročnic, sveže ali konzervirane z ustreznim postopkom |9.Stranski izdelki rastlinskega izvora | Stranski izdelki pri obdelavi rastlinskih proizvodov, zlasti žita, zelenjave, stročnic in oljnic |10.Ekstrakti rastlinskih beljakovin | Vsi izdelki rastlinskega izvora, v katerih so bile beljakovine koncentrirane z ustreznim postopkom, tako da vsebujejo vsaj 50 % surovin beljakovin glede na suho snov, in ki se lahko restrukturirajo (teksturirajo) |11.Minerali | Vse anorganske snovi, primerne za živalsko krmo |12.Različen sladkor | Vse vrste sladkorja |13.Sadje | Vse vrste sadja, svežega ali konzerviranega z ustreznim postopkom |14.Lupinasto sadje | Vsa jedrca iz lupin |15.Semena | Vse vrste semen kot takih ali grobo mletih |16.Alge | Alge, sveže ali konzervirane z ustreznim postopkom |17.Mehkužci in raki | Vse vrste mehkužcev, rakov, lupinarjev, svežih ali konzerviranih z ustreznim postopkom, in stranski proizvodi njihove predelave |18.Žuželke | Vse vrste žuželk in njihovih razvojnih faz |19.Pekarski izdelki | Vse vrste kruha, peciva, drobnega peciva in testenin |--------------------------------------------------